Μείναμε 3 άτομα για 4 διανυκτερεύσεις. Πρόκειται για ένα πολύ όμορφο διαμέρισμα σε μία εξαιρετική θέση. Τακτοποιημένο, καλόγουστο, πεντακάθαρο και απόλυτα λειτουργικό διαμέρισμα με πολύ αποθηκευτικό χώρο και έξτρα κλινοσκεπάσματα και πετσέτες. Το μοναδικό μειονέκτημα ήταν το μικρό του μπάνιο και η έλλειψη ξεχωριστού χώρου για ντουζ. Όμως, το συστήνω ανεπιφύλακτα για όσους θέλουν να ταξιδέψουν στη Θεσσαλονίκη είτε για διακοπές (όπως εμείς) είτε για εργασία καθώς βρίσκεται πολύ κοντά σε στάσεις λεωφορείων και εξυπηρετείται σχεδόν από όλες τις γραμμές. Επίσης, είναι δυο βήματα από την παραλία της Θεσσαλονίκης και μπορείς να πας στα πιο κεντρικά σημεία και με τα πόδια. Είναι πολύ κοντά σε σουπερμάρκετ, φαρμακείο, φούρνο και σε ό,τι χρειαστήκαμε. Τέλος, μεγάλο του ατού είναι και η ιδιοκτήτρια του που απαντούσε κατευθείαν στα μηνύματα μας, ήταν κατατοπιστική και ανοιχτή στις ώρες άφιξης και αναχώρησης.